DIICOT acuză și apoi iartă un suspect care a spus la audieri că ar fi în stare să abuzeze o fetiță de 10 ani.
Un bărbat cu zeci de mii de imagini revoltătoare, judecat în libertate. Individul a distribuit clipuri pornografice cu minori și a abordat pe rețelele sociale peste o mie de fetițe din România, Rusia și Ucraina.
Justiția din România continuă să fie revoltător de îngăduitoare cu agresorii sexuali ale căror victime sunt copii!DIICOT a reținut un bărbat de 37 de ani, din județul din Iași, care, timp de 12 ani, a adunat în calculator și pe telefon peste 43 de mii de fotografii și clipuri pornografice cu minori. A și distribuit aceste imagini și a abordat pe rețelele sociale peste o mie de fetițe din România, Rusia și Ucraina. Cele mai multe aveau între 10 și 12 ani. Individul a stat două luni în arest preventiv, iar apoi… ceva incredibil se întâmplă.Procurorul DIICOT Bogdan Orza NU mai cere prelungirea arestării preventive. Asta deși suspectul a spus la audieri că ar fi în stare să abuzeze o fetiță de 10 ani.Faptele imputate sunt dovedite dincolo de orice dublu rezonabil, iar inculpatul își recunoaște faptele imputate.Iar același procuror Bodgan Orza a scris în rechizitoriu că "faptele imputate sunt dovedite dincolo de orice dublu rezonabil".Și am primit în urmă cu puțin timp explicațiile DIICOT despre această decizieProcurorul e lăudat că a finalizat repede investigația și DIICOT spune că acesta n-a considerat că suspectul trebuie să mai rămână în arest preventiv. Motivul: nu mai putea periclita buna desfășurare a anchetei. În plus, procurorii nu au găsit victime ale bărbatului trimis în judecată pentru pornografie infantilă.Ancheta a fost finalizată cu celeritate de către procurorul de caz, care a apreciat că nu se mai impune cercetarea în stare de arest preventiv a inculpatului întrucât urmărirea penală a fost finalizată și inculpatul nu mai putea periclita buna desfășurare a anchetei. Totodată, n-au fost identificate victime directe sau probe că acesta ar fi întreținut sau ar fi încercat să întrețină acte sexuale cu minori.Acum vreau să mai vedem o dată întrebarea adresată șefilor justiției din România de către comunitatea Declic, acum mai puțin de o lună."Cum puteţi dormi noaptea, domnule ministru Cătălin Predoiu, cum puteţi dormi noaptea doamna procuror general Gabriela Scutea, ştiind că într-un singur an, din 788 de agresori sexuali, doar 3 au ajuns la închisoare?".